PROIECT DE HOTĂRÂRE
privind actualizarea chiriilor pentru apartamentele construite prin Agenția Națională pentru Locuințe.

Analizând temeiurile juridice, respectiv: 

- art. 8, alin. (11) din Legea nr. 152/1998 privind înființarea Agenției Naționale pentru Locuințe, republicată, cu modificările și completările ulterioare;

Ținând cont de: 
a) referatul de aprobare nr. 627/25.01.2022 prezentat de către Primarul orașului Deta, în calitatea sa de iniţiator; 
b) raportul Serviciului Buget, contabilitate, finanţe din cadru Aparatului de specialitate al Primarului orașului Deta, înregistrat sub nr. 628 din 25.01.2022 prin care se propune actualizarea chiriilor pentru apartamentele construite prin A.N.L cu 5,1 % rata inflației pentru anul 2021;
c) avizul consultativ al Comisiei economice a consiliului local.

În temeiul prevederilor art. 139 alin. (1) și alin. (3) lit. c) coroborat cu art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

CONSILIUL LOCAL AL ORAȘULUI DETA 
adoptă prezenta hotărâre:

Art. 1 - Se aprobă actualizarea chiriilor pentru apartamentele construite prin Agenția Națională pentru Locuințe cu 5,1 %, rata inflației pentru anul 2021, rată comunicată de Institutul Național de Statistică.

Art. 2 - Prezenta hotărâre se comunică, prin intermediul secretarului general al orașului, în termenul prevăzut de lege:

- Instituţiei Prefectului - Judeţul Timiş; 
- Primarului Oraşului Deta; 
- Compartimentului Administraţie publică locală, protocol; 
- Serviciului Buget, contabilitate, finanţe, impozite şi taxe;

- Prin publicare pe site-ul www.detatm.ro - Monitorul oficial local.

